Document ID: 32009D0757

KOMMISSIONENS AFGØRELSE
af 14. oktober 2009
om forlængelse af mandatet for Den Europæiske Gruppe vedrørende Etik inden for Naturvidenskab og Ny Teknologi og af udnævnelsesperioden for dennes medlemmer
(2009/757/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab, og
ud fra følgende betragtninger:
(1)
Mandatet for Den Europæiske Gruppe vedrørende Etik inden for Naturvidenskab og Ny Teknologi (EGE) blev forlænget ved Kommissionens afgørelse 2005/383/EF (1).
(2)
Der blev foretaget en ny udnævnelse af EGE-medlemmerne for en periode på fire år ved Kommissionens afgørelse 2005/754/EF (2).
(3)
EGE's nuværende mandat og den indeværende udnævnelsesperiode for gruppens medlemmer udløber derfor den 20. oktober 2009.
(4)
Det vil være hensigtsmæssigt, at den nye Kommission tager såvel EGE's mandat som udnævnelsen af gruppens medlemmer op til fornyet overvejelse.
(5)
For at sætte EGE i stand til fortsat at fungere, indtil der er truffet nye afgørelser om gruppens mandat og om udnævnelsen af dens medlemmer, bør EGE's nuværende mandat og den indeværende udnævnelsesperiode for dens medlemmer forlænges -
TRUFFET FØLGENDE AFGØRELSE:
Artikel 1
EGE's nuværende mandat, som er fastlagt ved afgørelse 2005/383/EF, forlænges herved, indtil nævnte afgørelse erstattes af en anden.
Den indeværende udnævnelsesperiode for medlemmerne af EGE, som er fastlagt ved afgørelse 2005/754/EF, forlænges herved, indtil nævnte afgørelse erstattes af en anden.
Artikel 2
Denne afgørelse træder i kraft den 21. oktober 2009.
Udfærdiget i Bruxelles, den 14. oktober 2009.

Labels: 11
16
1
7
0
15